|  |  |  |
| --- | --- | --- |
| ГРБОВИ ЗА МЕМОРАНДУМ | Република Србија  Аутономна покрајина Војводина  **Покрајински секретаријат за**  **пољопривреду, водопривреду и шумарство**  Булевар Михајла Пупина 16, 21000 Нови Сад  Т: +381 21 487 44 11; 456 721 F: +381 21 456 040  psp@vojvodina.gov.rs | |
| БРОЈ: 001199145 2025 09419 000 000 000 001 008 | | ДАТУМ:12.03.2025. године |

На основу чл. 16. 24. и 33. Покрајинске скупштинске одлуке о покрајинској управи („Службени лист АПВ“, бр. 37/14 и 54/14 - др.одлука, 37/15, 29/17, 24/19, 66/20 и 38/21), чл. 11. и 23. став 4. Покрајинске скупштинске одлуке о буџету АП Војводине за 2025. годину („Службени лист АПВ“, брoj 57/2024), у вези са Законом о подстицајима у пољопривреди и руралном развоју („Службени гласник РС“, бр. 10/13, 142/14, 103/15, 101/16, 35/23 и 92/23), Глава II тачке 2.6. Покрајинске скупштинске одлуке о програму подршке за спровођење пољопривредне политике и политике руралног развоја за Аутономну покрајину Војводину за 2025. годину („Службени лист АПВ“, број 57/24) и Правилника о спровођењу конкурса које расписује Покрајински секретаријат за пољопривреду, водопривреду и шумарство („Службени лист АПВ“, број 8/23, 54/23 и 17/24), покрајински секретар за пољопривреду, водопривреду и шумарствo, расписује

**К О Н К У Р С**

**ЗА ДОДЕЛУ СРЕДСТАВА ЗА СУФИНАНСИРАЊЕ ИНВЕСТИЦИЈА У ЕКОНОМСКЕ АКТИВНОСТИ У ЦИЉУ ПОДИЗАЊА КОНКУРЕНТНОСТИ У СМИСЛУ ДОДАВАЊА ВРЕДНОСТИ КРОЗ ПРЕРАДУ НА ГАЗДИНСТВИМА У АП ВОЈВОДИНИ У 2025. ГОДИНИ**

1. **ЦИЉ И ПРЕДМЕТ КОНКУРСА**

Конкурс се расписује у циљу: стабилности дохотка пољопривредних газдинстава; побољшања продуктивности и квалитета производа, смањења трошкова производње; унапређења техничко-технолошке опремљености; одрживог управљања ресурсима и заштите животне средине; проширење асортимана новим производима, брендирање производа и повећање животног стандарда на селу, раста конкурентности уз прилагођавање захтевима домаћег и иностраног тржишта и усклађивања са правилима Уније, њеним стандардима, политикама и праксама.

Предмет конкурса је суфинансирање потребне нове опреме за производњу и прераду меса и млека, производњу вина и ракије, прераду воћа, поврћа (укључујући печурке), уљаних култура, зачинског, лековитог и ароматичног биља и прераду пчелињих производа.

1. **ВИСИНА БЕСПОВРАТНИХ СРЕДСТАВА**

За реализацију мере предвиђено је укупно **110.000.000,00 динара** за активности:

**Активност 1: Суфинансирање инвестиција у набавку опреме за прераду млека и меса на газдинствима у АП Војводини у 2025. години**

**Максималан износ бесповратних средстава** по једној пријави не може бити већи од **2.500.000,00 динара.**

**Минималан износ бесповратних средстава** по једној пријави износи **200.000,00 динара.**

**Активност 2: Суфинансирање инвестиција у набавку опреме за производњу вина и ракије у АП Војводини у 2025. години**

**Максималан износ бесповратних средстава** по једној пријави не може бити већи од **3.500.000,00 динара.**

**Минималан износ бесповратних средстава** по једној пријави износи **200.000,00 динара.**

**Активност 3: Суфинансирање инвестиција у набавку опреме за прераду воћа, поврћа (укључујући печурке), уљаних култура, зачинског, лековитог и ароматичног биља у АП Војводини у 2025. години**

**Максималан износ бесповратних средстава** по једној пријави не може бити већи од **2.200.000,00 динара.**

**Минималан износ бесповратних средстава** по једној пријави износи **200.000,00 динара.**

**Активност 4: Суфинансирање инвестиција у набавку опреме за прераду пчелињих производа у АП Војводини у 2025. години**

**Максималан износ бесповратних средстава** по једној пријави не може бити већи од **500.000,00 динара.**

**Минималан износ бесповратних средстава** по једној пријави износи **150.000,00 динара.**

Бесповратна средства за подршку инвестиција по конкурсу утврђују се у износу **до 60%** од прихватљивих трошкова инвестиције.

За подносиоце пријава: предузетнике и правна лица, чије је газдинство регистровано на подручју са отежаним условима рада у пољопривреди, жене носиоци пољопривредних газдинстава, оснивачи правног лица млађи од 40 година, бесповратна средства за подршку инвестиција по овом Правилнику утврђују се у износу **до 70%** од укупних прихватљивих трошкова ивестиције (у случају да правно лице има више оснивача и уколико је само један оснивач старији од 40 година, а други млађи, бесповратна средства утврђују се у износу до 60% од прихватљивих трошкова инвестиције).

1. **НАМЕНА СРЕДСТАВА**

Бесповратна средства намењена су за Активност:

**Активност 1: Суфинансирање инвестиција у набавку опреме за прераду млека и меса на газдинствима у АП Војводини у 2025. години**

**Сектор млеко**

1. Набавка опреме за узорковање, пријем, прераду, пуњење и паковање млека и производа од млека

2. Набавка опреме за чишћење, прање и дезинфекцију (стерилизацију) објеката, опреме, алата, уређаја и машина, укључујући и опрему за гардеробе и санитарне просторије

3 .Набавка лабораторијске опреме (без стакленог прибора) за интерну употребу, као део прерађивачког погона

**Сектор месо**

4. Набавка опреме за омамљивање, клање и обраду трупова

5. Набавка опреме за сакупљање, пријем, чување/складиштење (хлађење), уклањање и прераду споредних производа животињског порекла који нису за исхрану људи

6. Набавка опреме и уређаја за расецање, обраду, прераду, паковање и означавање меса и уситњеног меса, полупроизвода од меса, машински сепарисаног меса и производа од меса

7. Набавка опреме и уређаји за хлађење, пастеризацију и стерилизацију меса и производа од меса

8. Набавка лабораторијске опреме (без стакленог прибора) за интерну употребу, као део прерађивачког погона

9. Набавка опреме за чишћење, прање и дезинфекцију (стерилизацију) објеката, опреме, алата, уређаја и машина, укључујући и опрему за гардеробе и санитарне просторије

Подносилац пријаве за Активност 1. може поднети само једну пријаву за једну или више инвестиција.

**Активност 2: Суфинансирање инвестиција у набавку опреме за производњу вина и ракије у АП Војводини у 2025. години**

**Сектор воће и грожђе**

1. Набавка опреме за производњу вина, ракија и других алкохолних пића

Подносилац пријаве за Активност 2. може поднети само једну пријаву за једну или више инвестиција.

**Активност 3: Суфинансирање инвестиција у набавку опреме за прераду воћа, поврћа (укључујући печурке), уљаних култура, зачинског, лековитог и ароматичног биља у АП Војводини у 2025. години**

**Сектор воће, Сектор поврће (укључујући печурке), уљане културе, зачинско, лековито и ароматично биље**

1**.** Набавка опреме и уређаја за сушење воћа и поврћа (укључујући и печурке), као и њихових производа

2. Набавка опреме и уређаја за замрзавање воћа и поврћа(укључујући и печурке), као и њихових производа

3. Набавка опреме и уређаја за бланширање, пастеризацију и стерилизацију производа

4. Набавка опреме за пријем воћа и поврћа (укључујући и печурке) као и прераду, пуњење и паковање њихових производа

5. Набавка опреме и уређаја за хладно цеђење уљаних култура

6. Набавка опреме и уређаја за физичку рафинацију уљаних култура

7. Набавка опреме за пуњење и паковање уља

8. Набавка опреме и уређаја за сушење гајеног зачинског, лековитог и ароматичног биља, као и њихових производа

9. Набавка опреме за прераду гајеног зачинског, лековитог и ароматичног биља као и њихових производа

10. Набавка опреме и уређаја за дестилацију гајеног зачинског, лековитог и ароматичног биља, као и њихових производа (за потребе фармацеутске индустрије)

11. Набавка опреме и уређаја за екстракцију гајеног зачинског, лековитог и ароматичног биља, као и њихових производа

12. Набавка опреме и уређаја за паковање и складиштење гајеног зачинског, лековитог и ароматичног биља, као и њихових производа

Подносилац пријаве за Активност 3. може поднети само једну пријаву за једну или више инвестиција.

**Активност 4: Суфинансирање инвестиција у набавку опреме за прераду пчелињих производа у АП Војводини у 2025. години**

**Сектор пчеларство**

1. Набавка опреме и уређаја за прераду пчелињих производа

2. Набавка опреме и уређаја за паковање и складиштење пчелињих производа

Подносилац пријаве за Активност 4. може поднети само једну пријаву за једну или више инвестиција.

Листа прихватљивих инвестиција приказана је у члану 4. Правилника o додели средстава за суфинансирање инвестиција у економске активности у циљу подизања конкурентности у смислу додавања вредности кроз прераду на газдинствима у АП Војводини у 2025. години.

Подносилац пријаве може поднети само једну пријаву за више инвестиција.

1. **КОРИСНИЦИ**

Право на подстицаје остварују лица која су уписана у Регистар пољопривредних газдинстава и налазе се у активном статусу, и то:

**1. физичко лице**:

* + - носилац регистрованог пољопривредног газдинства,
    - предузетник носилац регистрованог пољопривредног газдинства.

**2. правно лице**:

* + - привредно друштво носилац регистрованог пољопривредног газдинства,
    - земљорадничка задруга носилац регистрованог пољопривредног газдинства,
    - сложена задруга носилац регистрованог пољопривредног газдинства.

**3. верске заједнице, цркве и манастири**

1. **ВРЕМЕНСКИ ОКВИР**

Конкурс је отворен до **15.04.2025. године.**

1. **ПОТРЕБНА ДОКУМЕНТАЦИЈА**

***Документација коју достављају сви подносиоци пријава:***

1. образац пријаве (попуњен искључиво на рачунару) са обавезним потписом подносиоца пријаве;
2. фотокопија личне карте или очитана чипована лична карта носиоца пољопривредног регистрованог газдинства или овлашћеног лица у правном лицу;
3. оверени Изводи из Регистра пољопривредних газдинстава (подаци о пољопривредном газдинству, структура биљне производње, подаци о животињама, не старији од 30 дана);
4. доказ о измиреним доспелим пореским обавезама које су доспеле до 31.12.2024. године за подносиоца пријаве (издато од стране надлежног органа јединице локалне самоуправе пребивалишта, односно седишта подносиоца пријаве, као и надлежног органа локалне самоуправе где се налази предметна инвестиција, уколико се предметна инвестиција налази на територији друге локалне самоуправе у АП Војводини);
5. доказ о измиреним доспелим обавезама за закуп пољопривредног земљишта у државној својини (потврда надлежног органа или фотокопија уговора са Министарством пољопривреде, шумарства и водопривреде и доказ o извршеном плаћању по уговору);
6. за инвестиције чија је вредност иста или већа од 200.000,00 динара:

* може се поднети предрачун са пропратним актом добављача у коме ће бити исказана цена без ПДВ-а, ПДВ и цена са ПДВ-ом, и спецификација опреме која садржи основне карактеристике опреме (коначан оригинал рачун мора бити идентичан предрачуну по износу, спецификацији и добављачу опреме);
* изјава добављача да може извршити испоруку предмета инвестиције из предрачуна до 15. августа 2025. године;

1. за подносиоце пријава који аплицирају путем рачуна подноси се:

* оригинал фактура, односно копија електронске фактуре, у складу са законом којим се уређује електронско фактурисање или фискални рачун са пропратним актом добављача у коме ће бити исказана цена без ПДВ-а, ПДВ и цена са ПДВ-ом, појединачно и спецификацијa опреме која садржи основне карактеристике опреме (подаци исказани у обрасцу пријаве морају бити исти као у рачуну) и доказ о извршеном плаћању предметне инвестиције и то извод подносиоца пријаве или извод добављача опреме оверен од стране банке. Уколико добављач није у систему ПДВ мора бити назначено на фактури;
* потписана отпремница за набавку предметне инвестиције или фотокопија потписане отпремнице која је учитана у систем електронских фактура као прилог електронске фактуре;
* фотокопија гарантног листа за опрему, машину или механизацију за коју је у складу са посебним прописима утврђена обавеза издавања гарантног листа, односно фотокопија изјаве добављача да предметна опрема, машина или механизација не подлеже обавези издавања гарантног листа;
* фотокопија уговора о кредиту, уколико је предметна инвестиција набављена путем кредита;
* фотокопија јединствене царинске исправе (уколико је подносилац пријаве директни увозник) - не старије од 01.09.2024. године;

1. изјава 1. подносиоца пријаве који својим потписом потврђује под материјалном и кривичном одговорношћу истинитост и тачност података и даје сагласност за коришћење датих података током процеса провере, плаћања и трајања утврђених обавеза;
2. Изјава 2. подносиоца пријаве који својим потписом потврђује да је упознат са одредбама Закона о општем управном поступку („Службени гласник РС“ бр. 18/2016), члан 103. по којима је орган дужан да по службеној дужности, у складу са законом, врши увид, прибавља и обрађује податке о чињеницама о којима се води службена евиденција, а који су неопходни за одлучивање;
3. Пословни план - економска одрживост пројекта;

***Додатна документација за Активност 1: Суфинансирање инвестиција у набавку опреме за прераду млека и меса на газдинствима у АП Војводини у 2025. години***

1. оригинал извод из катастра непокретности с подацима о власништву за објекат у којем се реализује инвестиција (не старији од 30 дана од дана подношења захтева);
2. уговор о закупу или уступању на коришћење предметног објекта закључен са закуподавцем оверен код јавног бележника, на период закупа, односно коришћења који не може бити краћи од 31.12.2031. године уколико објекат није у власништву подносиоца пријаве;
3. Решење о одобреном објекту у складу са Правилником о малим количинама примарних производа које служе за снабдевање потрошача, подручју за обављање тих делатности као и одступања која се односе на мале субјекте у пословању храном животињског порекла" ("Службени гласник РС", број 111/17) или Решење да су регистровани у Регистру објеката у складу са Законом о ветеринарству („Службени гласник РС”, бр. 91/2005, 30/2010, 93/12 и 17/19 и др.) Уколико подносилац пријаве не поседује решење у моменту подношења пријаве на конкурс исто је дужан да достави до рока назначеног за реализацију инвестиције а пре исплате бесповратних средстава;

***Додатна документација за Активност 2: Суфинансирање инвестиција у набавку опреме за производњу вина и ракије у АП Војводини у 2025. години***

1. оригинал извод из катастра непокретности с подацима о власништву за објекат у којем се реализује инвестиција (не старији од 30 дана од дана подношења захтева);
2. уговор о закупу или уступању на коришћење предметног објекта закључен са закуподавцем оверен код јавног бележника, на период закупа, односно коришћења који не може бити краћи од 31.12.2031. године уколико објекат није у власништву подносиоца пријаве;
3. потврда о упису у Виноградарски и Винарски регистар подносиоца пријаве за инвестиције које се односе на производњу вина;
4. потврда о упису у Регистар произвођача јаких алкохолних пића у складу са законом који се уређују јака алкохолна пића подносиоца пријаве за инвестиције које се односе на производњу ракије;

***Додатна документација за Активност 3: Суфинансирање инвестиција у набавку опреме за прераду воћа, поврћа (укључујући печурке), уљаних култура, зачинског, лековитог и ароматичног биља у АП Војводини у 2025. години***

1. оригинал извод из катастра непокретности с подацима о власништву за објекат у којем се реализује инвестиција (не старији од 30 дана од дана подношења захтева);
2. уговор о закупу или уступању на коришћење предметног објекта закључен са закуподавцем оверен код јавног бележника, на период закупа, односно коришћења који не може бити краћи од 31.12.2031. године уколико објекат није у власништву подносиоца пријаве;
3. Решење да је објекат регистровани у Регистру објеката у складу са Правилником о производњи и промету малих количина хране биљног порекла, подручју за обављање тих делатности, као и искључењу, прилагођавању или одступању од захтева хигијене хране ("Сл. гласник РС", бр. 13/2020);

***Додатна документација за Активност 4: Суфинансирање инвестиција у набавку опреме за прераду пчелињих производа у АП Војводини у 2025. години***

1. оригинал извод из катастра непокретности с подацима о власништву за објекат у којем се реализује инвестиција (не старији од 30 дана од дана подношења захтева);
2. уговор о закупу или уступању на коришћење предметног објекта закључен са закуподавцем оверен код јавног бележника, на период закупа, односно коришћења који не може бити краћи од 31.12.2031. године уколико објекат није у власништву подносиоца пријаве;

***Додатна обавезна документација за предузетнике:***

1. извод из Агенције за привредне регистре, с пореским идентификационим бројем;

***Додатна обавезна документација за правна лица:***

1. извод из Агенције за привредне регистре, с пореским идентификационим бројем;
2. потврда Агенције за привредне регистре о томе да над правним лицем није покренут поступак стечаја и/или ликвидације;
3. потврда Агенције за привредне регистре о броју запослених у правном лицу,
4. потврда да је правно лице разврстано у микро или мало правно лице, у складу са Законом о рачуноводству („Службени гласник РС“, број 73/2019 и 44/21-др.зак.). Потврду може да изда књиговођа;
5. за задруге потврду овлашћеног Ревизијског савеза да задруга послује у складу са Законом о задругама, при чему се потврда издаје на основу коначног извештаја о обављеној задружног ревизији, не старијем од две године, у складу са Законом о задругама;

**Додатна обавезна документација за верске заједнице, цркве и манастире**

1. Решење о упису Регистар цркава и верских заједница у складу са законом којим се уређују цркве и верске заједнице,и доказ пореским идентификационим бројем;

***Документација коју достављају подносиоци пријаве опционо***

1. фотокопија дипломе пољопривредног, ветеринарског или технолошког факултета или сведочанство средње пољопривредне школе или ветеринарски техничар (уколико подносилац пријаве нема диплому наведених институција, није потребно достављати другу документацију);
2. потврда о чланству у земљорадничкој задрузи издата од стране Агенције за привреднe регистре или документ преузет са портала АПР;
3. фотокопија сертификата за органску производњу или сертификата о заштићеном географском пореклу;

Подносилац пријаве треба да се изјасни на обрасцу који је саставни део пријаве о томе да ли ће документацију наведену **под тачком 4.,** прибавити сам или ће Покрајински секретаријат по службеној дужности од надлежних органа прибављати податке о чињеницама о којима се води службена евиденција у складу са законом који уређује општи управни поступак.

Уколико се опрема набавља из иностранства, подносилац пријаве обавезан је да достави документа преведена на српски језик, од стране овлашћеног судског тумача. Уколико је рачун/предрачун исказан у страној валути, неопходно је у обрасцу пријаве унети вредност опреме у динарској противвредности, обрачунатој по средњем курсу НБС, на дан издавања рачуна/предрачуна.

Комисија задржава право да поред наведених затражи и друга документа.

1. **НАЧИН ДОСТАВЉАЊА ПРИЈАВА**

Пријаву са потребном документацијом могу доставити:

* **само за Активност 4:**

**Физичко лице,** носилац регистрованог пољопривредног газдинства:

- путем поште на адресу: Покрајински секретаријат за пољопривреду, водопривреду и шумарство, 21000 Нови Сад, Булевар Михајла Пупина број 16, с назнаком: „КОНКУРС ЗА ДОДЕЛУ СРЕДСТАВА ЗА СУФИНАНСИРАЊЕ ИНВЕСТИЦИЈА У ЕКОНОМСКЕ АКТИВНОСТИ У ЦИЉУ ПОДИЗАЊА КОНКУРЕНТНОСТИ У СМИСЛУ ДОДАВАЊА ВРЕДНОСТИ КРОЗ ПРЕРАДУ НА ГАЗДИНСТВИМА У АП ВОЈВОДИНИ У 2025. ГОДИНИ“

- лично у Писарници покрајинских органа управе, или

- електронским путем – дигитална платформа АгроСенс АПВ.

Ако се пријава подноси путем поште или лично у Писарници покрајинских органа управе, документација се доставља у једном штампаном примерку као и у електронској верзији на УСБ-у искључиво у ПДФ-у (сваки приложени документ мора имати тачан назив нпр. Лична карта, Подаци о пољопривредном газдинству, Уговор и сл.)

* **за Активност 1.,2.,3.,4.**

**Предузетници, правна лица, верске заједнице, цркве и манастири - носиоци регистрованог пољопривредног газдинства:**

- електронским путем – дигитална платформа АгроСенс АПВ.

АгроСенс апликација као и упутство за коришћење могу се преузети с веб-странице: [www.psp.vojvodina.gov.rs](http://www.psp.vojvodina.gov.rs)

Приликом уноса пријаве у информациони систем за обраду пријава - платфома Агро Сенс, пријава добија шифру под којом подносилац пријаве учествује у даљем поступку.

Подносилац пријаве се обавештава о додељеној шифри путем електронског сандучета.

1. **КОНТАКТ**

Додатне информације и термин за консултације могу се добити путем **електронске поште:** [**psp@vojvodina.gov.rs**](mailto:psp@vojvodina.gov.rs)или путем телефона број: 021/487-4411 у периоду од 10,00 до 13,00 часова.

1. **ПРЕУЗИМАЊЕ ДОКУМЕНТАЦИЈЕ У ЕЛЕКТРОНСКОЈ ФОРМИ**

Текст конкурса, Правилник, образац пријаве, изјава, захтев за исплату, извештај о наменском утрошку средстава и Упуство о начину подношења електронске пријаве и електронском општењу између органа, могу се преузети са интернет адресе: [*www.psp.vojvodina.gov.rs*](http://www.psp.vojvodina.gov.rs/).

**Покрајински секретар**

**Владимир Галић**